אלכס פז-גולדמן

אלכס פז-גולדמן (נולד ב-10 באוקטובר 1955) הוא סופר מבוגרים, ילדים ונוער ישראלי. פז-גולדמן נולד בקיבוץ המעפיל להורים ניצולי השואה. גדל בשכונת רמת עמידר ברמת גן ולמד בבית ספר מכל"ל, בוגר הטכניון במדעי המחשב ותואר שני בתוכנית למחקר תרבות הילד והנוער באוניברסיטת תל אביב. את כתיבתו החל בעיתון הסטודנטים "אפסילון" אותו אף ערך בשנים 1979–1980. בשנים 1983–1984 כתב סיפורי ילדים ב"משמר לילדים ו"הארץ שלנו". היה בין כותבי "דבר אחר" וכן כתב וערך בשיתוף עם בנצי לופו את המדור הסאטירי העולם הבא שהתפרסם ב"העולם הזה"[דרוש מקור]. בנוסף להיותו סופר עבד בתעשיית ההי-טק והיה סמנכ"ל מחקר ופיתוח בחברת "אראלנט" שפיתחה מוצרי תקשורת ל-VOIP. פז-גולדמן גר בתל אביב ואב ל-3 בנות ובן. "שלושה בסירה אחת עם פאני היל" יצא בשנת 2018 בהוצאת פרדס. קובץ סיפורים אודות נשים המסרבות להיכנע לתכתיבים גבריים וקורעות באומץ את מארג החיים המשותף והאומלל שלהן. לא עוד חיים כנועים של הליכה בתלם אחרי גברים מבולבלים ושתלטנים, אלא חיים עצמאיים של נשים מודרניות. גם על ספרים אסורים על ילדים ועל יכולתם לחבר בין אב לבן שתהום פעורה ביניהם. "עמית, דלית ושביט בתעלומת המודעות התלושות" יצא בשנת 2016 בהוצאת אלוש - הוצאה לאור עצמית. עלילת הספר מתרחשת בישראל של היום ועוסקת בתהליך שעובר על ילדים להורים גרושים זאת תחת סיפור של חיפוש אחרי חתולה שנעלמה באופן מסתורי. הספר נבחר למצעד הספרים של משרד החינוך לשנת תשע"ז (2016/17). "תעלומת העיניים השחורות-כחולות" יצא בשנת 2014 בהוצאת כנרת, זמורה-ביתן. עלילת הספר מתרחשת בישראל של שנת 1967 על רקע פרשת היעלמותם של ילדי תימן בראשית שנות המדינה. ההשראה לספר הייתה כותרת בשבועון "העולם הזה" שהכריזה: "ילדי תימן נמכרו לאמריקה!" ובגוף הידיעה סיפור על רב שעסק במכירת ילדים תימנים ליהודים אמריקאים עשירים תמורת 5,000 $ לילד. הספר זכה בפרס שרת התרבות והספורט לספר נוער מצטיין לשנת 2017. "המרגל האבוד והשמלה הירוקה" יצא בשנת 2011 בהוצאת כנרת, זמורה-ביתן. עלילת הספר מתרחשת בשכונת רמת עמידר בשנת 1964 על רקע פרשיות ריגול שהסעירו את מדינת ישראל הצעירה, כמו פרשת האיש במזוודה והמרגל על הסוס וולפגנג לוץ. הספר בהשראת ספרה של ימימה אבידר-טשרנוביץ שמונה בעקבות אחד, מספר על מוטי וראובן בני ה-12, בלשים מקריאת ספרים, החושפים מרגל אכזר ומסוכן שחדר לשכונה ומאיים על קיומה של המדינה כולה. בשנת תשע"ב הספר נבחר למצעד הספרים של משרד החינוך והומלץ לתלמידי כיתות ד'-ו'. "הרפתקה בחולות", בשיתוף עם איריס ארגמן יצא בשנת 2009 בהוצאת מטר. הספר נכתב בהשראת ספריו של הסופר נחום גוטמן ומספר על ילדה תל אביבית שחוזרת בזמן לתל אביב של מאורעות 1936. הספר עובד למחזה על ידי שלומית ארנון (שגם ביימה) וליאת פישמן-לני מתיאטרון לילדים ונוער של אורנה פורת. בשנת תשע"ד (2013/14) הספר נבחר למצעד הספרים של משרד החינוך והומלץ לתלמידי כיתות ד'-ו'. אתר האינטרנט הרשמי של אלכס פז-גולדמן אלכס פז-גולדמן, ברשת החברתית פייסבוק עטרה אופק, "מצדיעה לספר שחושף את פרשת ילדי תימן" (אורכב 17.01.2018 בארכיון Wayback Machine), 4 ינואר, 2015 יותם שווימר, העברית מככבת ב"הרפתקה בחולות", באתר nrg‏, 9 בפברואר 2009 הספרים של אלכס פז-גולדמן, באתר "סימניה" יותם שווימר,‏ מלאכת הספרות, באתר "הפנקס", 27 באפריל, 2011 תיאטרון אורנה פורת מציג עיבוד לספר הרפתקה בחולות, סרטון באתר יוטיוב רונית רוקאס, ספרי ילדים: איך מסבירים שואה לילדים?, באתר הארץ, 1 במאי 2011 אלכס פז-גולדמן, במיזם "סופרים קוראים" של המרכז לספריות וספרות בישראל חדשות השבת ערוץ 1 - כתבה על הספר תעלומת העיניים השחורות-כחולות, ‏24 ינואר 2015 נוריתה, ביקורת של נוריתה על תעלומת העיניים השחורות-כחולות, ‏29 דצמבר 2014 יותם שווימר, "גם היום ילדים מזרחים מוצאים מהבית", באתר ynet, 28 במרץ 2015 הבלוג של קרולין, "ביקורת על עמית, דלית ושביט בתעלומת המודעות התלושות", 4 יוני 2016 Alex Paz, Vice President-Research & Development at Arelnet Ltd. - Relationship Science, Relationship Science (באנגלית) שלושה בסירה אחת עם פאני היל, באתר פרדס הוצאה לאור (באנגלית) תעלומת העיניים השחורות-כחולות בכנרת משרד התרבות והספורט - משרד התרבות והספורט הכריז על הזוכים בפרס שרת התרבות והספורט בתחומי היצירה הספרותית לשנת תשע"ז, באתר www.gov.il "המרגל האבוד והשמלה הירוקה" הוצאת כנרת הרפתקה בחולות בהוצאת מטר